*Projekts*

**LATVIJAS REPUBLIKAS MINISTRU KABINETS**

2018.gada \_\_\_. \_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_ \_\_\_ .§)

**Par atļauju Dacei Vilsonei savienot amatus**

1. Ministru kabinets, izskatot Kultūras ministrijas valsts sekretāres Daces Vilsones 2018.gada 16.janvāra iesniegumu ar lūgumu atļaut savienot Kultūras ministrijas valsts sekretāra  amatu ar valsts sabiedrības ar ierobežotu atbildību „Latvijas Nacionālais teātris” (turpmāk – Teātris) valdes locekļa amatu, konstatēja:
   1. ar Ministru kabineta 2018.gada \_\_\_.janvāra rīkojumu Nr.\_\_\_\_ „Par Daci Vilsoni” D.Vilsone iecelta Kultūras ministrijas valsts sekretāra amatā ar 2018.gada 1.februāri. Likuma „Par interešu konflikta novēršanu valsts amatpersonu darbībā” (turpmāk – likums) 4.panta pirmās daļas 16) apakšpunktā ir noteikts, ka par valsts amatpersonām ir uzskatāmas personas, kuras ieņem publiskas personas iestādes vadītāja amatu;
   2. saskaņā ar likuma 7. panta piektās daļas trīs prim punktu publiskas personas iestādes vadītājam ir atļauts savienot valsts amatpersonas amatu ar amatu kapitālsabiedrībā, kurā publiska persona ir dalībnieks, ja tas saistīts ar publiskas personas interešu pārstāvēšanu šajā sabiedrībā, nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā;
   3. saskaņā ar likuma 8.1 panta pirmo daļu personai, kura, stājoties valsts amatpersonas amatā, vienlaikus ieņem citu amatu un šāda amatu savienošana ir pieļaujama, saņemot amatpersonas (institūcijas) rakstveida atļauju, ir pienākums pirms iecelšanas, ievēlēšanas vai apstiprināšanas amatā rakstveidā iesniegt šai amatpersonai (institūcijai) lūgumu atļaut valsts amatpersonas amatu savienot ar citu amatu;
   4. atbilstoši Valsts pārvaldes iekārtas likuma 23.panta pirmajai daļai ministrijas valsts sekretārs ir ministrijas administratīvais vadītājs, un saskaņā ar 17.pantu valsts sekretāra pienākumi ir šādi:
      1. pārvalda iestādes finanšu, personāla un citus resursus;
      2. nosaka iestādes pārvaldes amatpersonu un darbinieku pienākumus
      3. ieceļ amatā un atbrīvo no tā amatpersonas, pieņem darbā un atlaiž no tā darbiniekus;
      4. nodrošina iestādes kārtējā gada darbības plāna un budžeta pieprasījuma izstrādi;
      5. izveido iestādes iekšējās kontroles sistēmu, kā arī uzrauga un uzlabo to;
      6. nosaka pārvaldes lēmumu priekšpārbaudes un pēcpārbaudes kārtību;
      7. pilda ministra uzdevumus, veic ministrijas nolikumā noteiktos pienākumus, kā arī citas normatīvajos aktos noteiktās funkcijas un atbild par to izpildi;
   5. papildus Valsts pārvaldes iekārtas likumā noteiktajiem pienākumiem Kultūras ministrijas valsts sekretāram atbilstoši amata aprakstam ir šādi pienākumi:
      1. vadīt, organizēt un kontrolēt ministrijas administratīvo darbu, nodrošinot tā nepārtrauktību un tiesiskumu;
      2. organizēt ministrijas nozaru politikas un stratēģijas izstrādi šādās jomās:
         1. kultūrpolitikas un kultūrizglītības jomā;
         2. sabiedrības integrācijas un pilsoniskās sabiedrības attīstības jomā;
         3. autortiesību un blakustiesību jomā;
         4. literatūras un grāmatniecības jomā;
         5. bibliotēkas jomā;
         6. muzeju jomā;
         7. dokumentu un arhīvu pārvaldības jomā;
      3. nodrošināt šā lēmuma 1.5.2.punktā noteikto ministrijas nozaru politikas īstenošanu;
      4. veikt darba uzdevumu operatīvu sadali tiešā padotībā esošajām ministrijas struktūrvienībām;
      5. nodrošināt tiešā padotībā esošo ministrijas struktūrvienību funkciju un uzdevumu izpildi atbilstoši ministrijas struktūrvienību reglamentos noteiktajām funkcijām un uzdevumiem;
      6. vadīt, organizēt un kontrolēt politikas izstrādi, tās īstenošanu, tiesību aktu un politikas dokumentu sagatavošanu savas kompetences ietvaros;
      7. atbilstoši kompetencei sagatavot, izvērtēt un vizēt Ministru kabinetā iesniedzamos politikas dokumentus, informatīvo ziņojumu un tiesību aktu projektus, ziņot Valsts sekretāru sanāksmēs, Ministru kabineta komitejas sēdēs, Ministru kabineta sēdēs, Saeimā un tās komisijās un apakškomisijās par Ministrijas sagatavotajiem tiesību aktu, politikas dokumentu un informatīvo ziņojumu projektiem;
      8. piedalīties ministrijas darba plānošanā, atbilstoši darba plānu izveides un kontroles sistēmai piedalīties ministrijas darba plāna un darbības pārskatu izstrādē un to izpildes izvērtēšanā;
      9. izdot rīkojumus ministrijas darba organizācijas un citos savas kompetences jautājumos, kontrolēt to izpildi;
      10. vadīt ministrijas budžeta projekta sagatavošanu, koordinēt ministrijas budžeta programmu realizāciju;
      11. nodrošināt Eiropas Trešo valstu valstpiederīgo integrācijas fonda pārraudzību;
      12. nodrošināt Eiropas Savienības fondu un citu Eiropas Savienības finanšu instrumentu vadību un administrēšanu;
      13. apstiprināt ministrijas amatu sarakstu atbilstoši valsts budžetā ministrijai noteiktajam darba samaksas fondam;
      14. noteikt ministrijas ierēdņu un darbinieku amata pienākumus, nodrošināt personāla vadību un ministrijā nodarbināto profesionālo attīstību;
      15. koordinēt un kontrolēt ministrijas struktūrvienību darbu;
      16. sniegt ministram pārskatus un ziņojumus par ministrijas darba (rīcības) plāna izpildi, mērķu realizāciju un piešķirto budžeta līdzekļu izmantošanu;
      17. sniegt ministram un parlamentārajam sekretāram informāciju un priekšlikumus ministrijas darbības jautājumos;
      18. veikt valsts kapitāla daļu turētāja pienākumus ministrijas kapitālsabiedrībās vai pilnvarot citu amatpersonu;
      19. piedalīties valsts pārvaldes institūciju izveidoto darbu grupu, komisiju darbā;
      20. veikt citus ministra dotos uzdevumus un atskaitīties ministram par amata pienākumu izpildi;
      21. veikt citas Valsts pārvaldes iekārtas likumā noteiktās tiešās valsts pārvaldes iestādes vadītāja funkcijas un citos normatīvajos aktos noteiktās funkcijas;
   6. saskaņā ar Publiskas personas kapitāla daļu un kapitālsabiedrību pārvaldības likuma 31.panta astotās daļas 2.punktu un devīto daļu D.Vilsone ar valsts kapitāla daļu turētāja 2017.gada 12.decembra lēmumu Nr.2.5.-3-124 ievēlēta par Teātra valdes locekli. Saskaņā ar 2017.gada 12.decembra pilnvarojuma līgumu Nr.2.3.-10-68 D.Vilsone pilda Teātra valdes locekļa amata pienākumus no 2017.gada 16.decembra līdz brīdim, kad Publiskas personas kapitāla daļu un kapitālsabiedrību pārvaldības likuma 31.pantā noteiktajā nominēšanas kārtībā tiks ievēlēts cits Teātra valdes loceklis;
   7. publiskas personas sabiedrības ar ierobežotu atbildību valdes locekļa kompetenci nosaka Publiskas personas kapitāla daļu un kapitālsabiedrību pārvaldības likuma 82.panta pirmā daļa, proti, valde pieņem lēmumus visos sabiedrības darbības jautājumos, izņemot jautājumus, kuros lēmumus saskaņā ar Publiskas personas kapitāla daļu un kapitālsabiedrību pārvaldības likumu un sabiedrības statūtiem pieņem attiecīgi dalībnieks, kapitāla daļu turētājs, dalībnieku sapulce, kā arī padome (ja tāda ir izveidota);
   8. D.Vilsones kā Teātra valdes locekļa amata pienākumus nosaka arī 2017.gada 12.decembra pilnvarojuma līgums Nr.2.3.-10-68, un konkrēti:
      1. veikt Teātra valdes locekļa pienākumus saskaņā ar Latvijas Republikas normatīvajiem aktiem, Teātra Statūtiem, valsts kapitāla daļu turētāja lēmumiem un pilnvarojuma līgumā noteikto;
      2. plānot, administratīvi vadīt un koordinēt Teātra darbu, nodrošinot Teātra funkciju un uzņemto saistību izpildi;
      3. pieņemt darbā un atbrīvot no darba Teātra darbiniekus;
      4. izdot rīkojumus, iekšējos normatīvos aktus un dot uzdevumus, kuri ir saistoši Teātra darbiniekiem;
      5. rīkoties ar Teātra mantu un naudas līdzekļiem to saistību pildīšanai, kuras ir spēkā saskaņā ar Teātra noslēgtajiem līgumiem uz pilnvarojuma līguma spēkā stāšanās brīdi, kā arī citiem noslēgtajiem un spēkā esošajiem līgumiem;
      6. nekavējoties informēt ministriju par visiem nozīmīgākajiem Teātra darbības jautājumiem;
      7. nodrošināt personāla, grāmatvedības un pārējās lietvedības dokumentācijas pareizu izpildi un uzglabāšanu atbilstoši normatīvajos aktos noteiktajai kārtībai;
      8. pēc pieprasījuma sniegt pārskatu par Teātra darbību un nepieciešamo informāciju ministrijas noteiktajos termiņos un apjomā;
   9. ņemot vērā, ka Teātra valdes locekļa amats likuma izpratnē ir amats, kura savienošanai nepieciešams saņemt tās valsts amatpersonas vai koleģiālās institūcijas rakstveida atļauju, kura attiecīgo personu iecēlusi, ievēlējusi vai apstiprinājusi amatā, un valsts sekretāru, kuru atbilstoši Valsts civildienesta likuma 11.panta trešajai daļai amatā izvirzījis kultūras ministrs, apstiprina amatā un no amata atbrīvo Ministru kabinets, piemērojams likuma 7.panta piektās daļas trīs prim punkts, un rakstveida atļauju amatu savienošanai ir kompetents izsniegt Ministru kabinets;
   10. saskaņā ar iesniegumā minēto informāciju D.Vilsone lūdz atļauju Kultūras ministrijas valsts sekretāra amatu savienot ar Teātra valdes locekļa amatu līdz brīdim, kad Publiskas personas kapitāla daļu un kapitālsabiedrību pārvaldības likuma 31.pantā noteiktajā nominēšanas kārtībā tiks ievēlēts cits Teātra valdes loceklis;
   11. atbilstoši Kultūras ministrijas 2017.gada 28.decembra rīkojumam Nr.2.3.-1-650 „Par valsts kapitāla daļu turētāja pārstāvjiem” saskaņā ar Publiskas personas kapitāla daļu un kapitālsabiedrību pārvaldības likuma 12.panta pirmo daļu Publiskas personas kapitāla daļu un kapitālsabiedrību pārvaldības likumā paredzētos kapitāla daļu turētāja lēmumus attiecībā uz Teātri pieņem Kultūras ministrijas valsts sekretāra vietniece attīstības un finanšu jautājumos Baiba Zakevica, kurai attiecībā uz Teātri noteiktas visas normatīvajos aktos paredzētās kapitāla daļu turētāja pārstāvja tiesības, pienākumi un atbildība.
2. Atbilstoši likuma 8.1 panta piektajai daļai, izvērtējot D.Vilsones pienākumus Teātra valdes locekļa amatā kopsakarā ar Kultūras ministrijas valsts sekretāra amata pienākumiem, secināms, ka minēto amatu savienošana interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Ņemot vērā minētos apsvērumus un ievērojot likuma 6.panta otro daļu, atļaut D.Vilsonei savienot Kultūras ministrijas valsts sekretāra amatu ar Teātra valdes locekļa amatu līdz brīdim, kad Publiskas personas kapitāla daļu un kapitālsabiedrību pārvaldības likuma 31.pantā noteiktajā nominēšanas kārtībā tiks ievēlēts cits Teātra valdes loceklis.
3. Atbilstoši likuma vispārīgajam regulējumam valsts amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, D.Vilsonei ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, pildot pienākumus, pastāv iespēja, ka D.Vilsone var nonākt interešu konflikta situācijā.
4. Šo rīkojumu saskaņā ar Administratīvā procesa likuma 76.panta otro daļu un 188.panta otro daļu, kā arī Administratīvā procesa likuma 189.panta pirmo daļu var pārsūdzēt Administratīvās rajona tiesas attiecīgajā tiesu namā mēneša laikā no šā rīkojuma spēkā stāšanās dienas.

Ministru prezidents M.Kučinskis

Kultūras ministre D.Melbārde

Vīza: Valsts sekretāra p.i. B.Zakevica

Beriņa 67330215

[Anete.Berina@km.gov.lv](mailto:Anete.Berina@km.gov.lv)